《铁源赵典闱见访奉赠一律同入花田携二章见赠用予原韵即于花田叠詶其意 其二》
明代·释今无

新诗浮海尽先传，万里皇华已极天。入寺冷心窥石井，采风蛮语杂秋田。

衣轻宝地嚣尘远，手绾明珰上国还。更询同游方学士，可探还有正中偏。

作者简介：今无（一六三三—一六八一），字阿字。番禺人。本万氏子，年十六，参雷峰函是，得度。十七受坛经，至参明上座因缘，闻猫声，大彻宗旨。监栖贤院务，备诸苦行，得遍阅内外典。十九随函是入庐山，中途寒疾垂死，梦神人导之出世，以钝辞，神授药粒，觉乃苏，自此思如泉涌，通三教，年二十二奉师命只身走沈阳，谒师叔函可，相与唱酬，可亟称之。清圣祖康熙十二年（一六七三）请藏入北，过山东，闻变，驻锡萧府。十四年回海幢。今无为函是第一法嗣。著有《光宣台全集》。清陈伯陶编《胜朝粤东遗民录》卷四有传。